open-index/open-wikipedia-markdown huggingface dataset:
Circunscrición electoral de Madrid

A **Circunscrición electoral de Madrid** é unha das 52 circunscricións (distrito electoral) utilizados para elixir aos representantes no Congreso dos Deputados. A de Madrid é a máis grande de todas as circunscricións electorais de España. A cidade máis poboada é Madrid, seguida de Móstoles, Leganés e Alcalá de Henares cunha poboación por riba dos 100.000 habitantes

### Deputados obtidos por partido (1977-2015) 

a Os resultados corresponden aos do Partido Comunista de España (PCE).
b Os resultados corresponden aos de Alianza Popular.
c Os resultados corresponden aos de Coalición Democrática.
d Os resultados corresponden aos da coalición entre Alianza Popular e o Partido Demócrata Popular.
e Os resultados corresponden aos de Coalición Popular.
f O Partido Socialista Popular presentábase en coalición con outros partidos socialistas pertencentes á Federación de Partidos Socialistas denominada Unidad Socialista.
g Os resultados corresponden aos de Unidad Popular. 

### Votos obtidos por partido nas listas ao Congreso (1977-2015) 
## Notas 
## Véxase tamén 
### Outros artigos 
* Sistema electoral de España
* Eleccións Xerais en España
### Ligazóns externas 
* Constitución española na web do Tribunal Consitucional 
* Resultados electorais desde 1977
Illote Teafatule

**Teafatule**, é un illote do océano Pacífico situado no noroeste do atol Nukufetau, pertencente ao estado de Tuvalu, na Polinesia. A súa altura media sobre o nivel do mar é de 1 metro por debaixo do mesmo. Na actualidade atópase despoboada.

## Véxase tamén 
### Ligazóns externas 
* Mapa do Atol Nukufetau 
* Información turística 
* O clima no illote
Produtividade

[miniatura|300px|Mapa mundial que amosa o [PIB per cápita por países en 2008 segundo os cálculos do FMI feitos en abril de 2009. O PIB per cápita ten unha forte correlación coa produtividade e menor coa calidade de vida. O PIB por hora traballada considérase moi próximo á produtividade.]]
A **produtividade** é a relación entre a cantidade de produto obtida por un sistema produtivo e os recursos empregados para obter esa produción. Tamén pode definirse como a relación entre os resultados e o tempo empregado para obtelos: canto menor sexa o tempo que leve obter o resultado desexado, máis produtivo é o sistema. En realidade a produtividade debe definirse como o indicador de eficiencia que relaciona a cantidade de recursos empregados coa produción obtida.
Dume

**Dume** foi unha freguesía portuguesa pertencente ao concello de Braga. Foi extinta en 2013 tras unha reforma administrativa nacional, pasando a formar parte xunto ás freguesías de Real e Semelhe unha nova freguesía denominada União das Freguesías de Real, Dume e Semelhe, con sede en Real.

## Demografía
Posúe unha área de 4,34&nbsp;km² e unha poboación total de 3.251 habitantes (2011). A densidade de poboación ascende a 749,1 habitante por km².

## Historia
Na Hispania visigoda a *diocese de Dumio* foi sé episcopal da igrexa católica, sufragánea da arquidiocese de Braga que comprendía a antiga provincia romana de Gallaecia na diocese de Hispania.

## Véxase tamén
Pazo de Amarante

**Pazo de Amarante** pode referirse a:

*O **Pazo de Amarante** en Santiago de Compostela.
*A **Fortaleza de Castro de Amarante**, en Antas de Ulla.
Ferenc Bene

**Ferenc Bene**, nado o 17 de decembro de 1944 en Balatonújlak (Hungría) e finado o 27 de febreiro de 2006 en Budapest foi un futbolista que xogaba na demarcación de dianteiro.

## Traxectoria 
A práctica totalidade da súa carreira transcorreu no Újpesti Dózsa. Porén os seus maiores logros acadounos coa Selección de fútbol de Hungría, coa que debutou o 14 de outubro de 1962.

Con Bene no equipo a selección acadou o terceiro posto na Eurocopa de Fútbol España 1964 e cuarto finalista na Mundial de Fútbol Inglaterra 1966. Pero o maior logro foi a medalla de ouro nos Xogos Olímpicos de Toquio 1964, nos que foi o máximo anotador do campionato con 12 goles en cinco encontros.

Foi proclamado Futbolista do Ano en 1969.

## Véxase tamén 
### Ligazóns externas 
* Artigo sobre o recor anotador de Bene nos Xogos Olímpicos 
* Estatísticas da FIFA  
* Obituario do xogador
Lajos Tichy

**Lajos Tichy**, nado o 21 de marzo de 1935 en Budapest e finado o 6 de xaneiro de 1999 na mesma cidade, foi un futbolista húngaro que xogaba na demarcación de dianteiro.

## Traxectoria 
Toda a súa carreira transcorreu no Budapest Honvéd FC e na Selección de fútbol de Hungría. Co combinado nacional disputou os Mundiais de Fútbol de Suecia 1958 e o de Chile 1962.

Xa como adestrador proclamouse campión da Liga de Hungría co Budapest Honvéd FC en 1980.

## Véxase tamén 
### Ligazóns externas 
* Estatísticas do xogador coa selección 
* Estatísticas do xogador
Sergio Rodríguez Hurtado

**Sergio Rodríguez Hurtado**, coñecido habitualmente como **Sergio Rodríguez**, nado o 6 de setembro de 1992 en Sevilla, é un futbolista profesional español da canteira do Real Betis, que xoga como mediapunta ou extremo no club sevillano.

## Traxectoria 
Nado en Sevilla, formouse nas categorías inferiores do Real Betis, xogando como futbolísta polivalente en moitas das posicións do xogo. Como futbolísta do equipo xuvenil, durante a tempada 2010-2011 foi chamado por Pepe Mel para xogar co primeiro equipo na Segunda División, xogando varios partidos. Nos anos seguintes alternou o Betis B da Segunda División B co primeiro equipo da Primeira División. Considerado unha das perlas da canteira do conxunto sevillano, no verán de 2012-13 foi tanteado tanto polo Real Madrid como polo Fútbol Club Barcelona cara ao 2014.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt 
* Datos do xogador en Betisweb
Gran Premio de Alemaña de 1977

O Gran Premio de Alemaña de Fórmula 1 de  (formalmente o **Großer Preis von Deutschland**) foi unha carreira de Fórmula 1 que se celebrou en Hockenheimring o 31 de xullo de 1977. Logo do accidente case mortal de Niki Lauda no perigoso Nürburgring no Gran Premio de Alemaña de 1976, a carreira trasladouse para celebrarse en Hockenheim ata 2007, agás en , este foi o segundo ano no que a carreira disputouse alí (o primeiro foi en 1970).

## Resumo da carreira 
Na cualificación, Jody Scheckter logrou a súa primeira pole da tempada , por diante de John Watson e Niki Lauda quen encabezou a segunda fila. Scheckter mantivo o liderado na primeira curva en tanto Watson e Lauda mantiñan as súas posicións. Watson meteu presión a Scheckter ata que o seu motor fallou na oitava volta, quedando Lauda segundo, que pasou a Scheckter pouco despois e comezou a afastarse. Scheckter loitou polo segundo posto con James Hunt ata que o defensor do campionato retirouse cun fallo no motor, deixando terceiro ao compañeiro de equipo de Watson o piloto local Hans-Joachim Stuck. Mantívose así ata o final; Lauda gañador seguido de Scheckter e Stuck.

## Clasificación 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación. Só os 8 mellores resultados das primeiras 9 roldas e os 7 mellores resultados das últimas 8 roldas contan para o campionato. Os números sen paréntese son os puntos do campionato, os números entre paréntese son o total de puntos anotados.

## Notas 
* O alemán Hans Heyer non cualificou, pero comezou desde o pit lane, para retirarse cunha falla mecánica. Máis tarde foi descualificado.

### Ligazóns externas 
*
Fiz de Nola

**Fiz de Nola**, ou **Fins de Nola**, foi un presbítero do século III da Campania (Italia), considerado como santo pola Igrexa Católica.

## Traxectoria 
Fillo dun militar sirio chamado Hermias, a súa fe cristiá levouno a repartir os seus bens entre pobres e marxinados e optar pola vocación sacerdotal. Entre os anos 249 a 251 sufriu a persecución de Decio durante a que foi encarcerado e torturado. Conseguiu liscar da cadea e vivir como un fuxido nos Apeninos onde coidou do seu bispo Máximo, só e doente, refuxiado nesas montañas.

Tras esta primeira persecución o pobo cristiá de Nola quixo proclamalo bispo, pero el refugou tal ministerio, por considerarse indigno do mesmo. El combinou o seu servizo sacerdotal de atención espiritual e axuda ao necesitado co traballo de labrego.

No ano 253 o emperador Valeriano ordenou unha nova persecución. Algúns afirman que sufriu o martirio entrementres outras versións sosteñen que logrou sobrevivir ata unha avanzada idade no ano 260. Con todo, figurou ao longo dos séculos no martiriolóxio romano.

## Lenda 
De Fiz cóntanse anécdotas de carácter lendario. A súa primeira fuxida da cadea atribuíuse a intervención dun anxo. A súa harmonía coa natureza como fuxido nos Apeninos manifestouse en relatos que contan que as arañas tecían mestas arañeiras nas entradas dos seus refuxios para facer crer aos soldados que o perseguían que ninguén entrara alí recentemente. Como labrego, sufriu intentos de espolio por parte de bandidos que de súpeto padeceron unha forza que os obrigou a traballar nos seus labores, cando Fiz viu tal cousa agradeceulles a angueira e perdooulles a tentativa de roubo.

## Significación 
A súa sepultura foi moi venerada e obxecto de peregrinacións. Algunhas reliquias están en Roma e en Benevento. A súa festa celébrase o 14 de xaneiro. Hoxe en día figura no calendario romano como un confesor. Invócase contra as enfermidades dos ollos, contra o perxurio e a maledicencia contra o próximo e é protector dos animais, especialmente os animais domésticos dos labregos.

## Véxase tamén 
### Bibliografía 
* Martyrologium Romanum, Libreria Editrice Vaticana 2001 ISBN 88-209-7210-7
* The Penguin Dictionary of Saints." 3rd edition, Nova York: Penguin Books, 1993, ISBN 0-14-051312-4.
Diocese de Toledo

O nome de **diocese de Toledo** pode facer referencia a algunha das seguintes divisións territoriais eclesiásticas:
*Na Igrexa Latina, parte da Igrexa Católica:
**Arquidiocese católica latina de Toledo (España).
**Diocese católica latina de Toledo en América (Estados Unidos).
**Diocese católica latina de Toledo no Brasil.
*Na Igrexa Ortodoxa:
**Diocese ortodoxa antioquense de Toledo e o Medio Oeste, da Igrexa Ortodoxa de Antioquía.
Estoril

**Estoril** é unha vila portuguesa, pertecente ao concello de Cascais. Cunha área de 8,79&nbsp;km², en 2011 tiña 26.397 habitantes, cunha densidade de 3003,1 hab./km². Até 2013 foi unha freguesía de seu, pasando nese ano á União das Freguesias de Cascais e Estoril.

Está situado moi preto de Lisboa. Entre os seus puntos de interese está o Parque Natural de Sintra-Cascais, o maior casino de Europa, o Autódromo do Estoril e varios campos de golf.

## Historia
Segundo algunhas fontes, o topónimo Estoril deriva etimoloxicamente do termo "estéril", ou deshabitado.

Comezou a acadar sona a comezos do século XX da man de Fausto Cardoso de Figueiredo, propietario da concesión de explotación de xogo, e do seu sócio, Augusto Carreira de Sousa. En 1913 comezou o proxecto para lanzar Estoril como centro turístico, que foi atrasado pola primeira guerra mundial. O 16 de xaneiro de 1916 colocouse a primeira pedra  do casino de Estoril. Construíronse vivendas e infraestruturas en terreos anteriormente ocupados por piñeirais e terras agrícolas.

A partir de 1940 aumentou a súa popularidade grazas a unha nova estrada pegada ao mar. Durante a segunda guerra mundial e despois dela recibiu numerosos refuxiados e exiliados, como Xoán de Borbón, e os Reis Humberto II de Italia, Carlos II de Romanía e Simeón II de Bulgaria, o rexente Miklós Horthy do Reino de Hungría, amais de figuras do panorama deportivo e cultural. En 1956 o príncipe Xoán Carlos matou accidentalmente o seu irmán Afonso.

Na poboación de São João do Estoril tiña a súa residencia de vacacións o Presidente do Consello de Ministros António de Oliveira Salazar. Na súa época como tal, construíuse a Estrada Nacional n.º 6, máis coñecida como Avenida Marginal.

## Poboacións
*Alapraia
*Alto dos Gaios
*Atibá
*Bairro do Fim do Mundo
*Bairro da Martinha
*Livramento
*Monte Estoril
*São João do Estoril
*São Pedro do Estoril
*Pau Gordo

## Notas
## Véxase tamén
### Ligazóns externas
*Visite Estoril
Roko

O antropónimo **Roko** pode referise a:

* **Roko Karanušić**, xogador de tenis croata (n. 1982).
* **Roko Leni Ukić**, xogador de baloncesto croata (n. 1984).
* **Roko**, nome artístico de Rocío Pérez Armenteros, cantante e actriz española (n. 1989).
Diocese de Santiago

O nome de **diocese de Santiago** pode facer referencia a algunha das seguintes divisións territoriais eclesiásticas:
*Na Igrexa Latina, parte da Igrexa Católica:
**Arquidiocese católica latina de Santiago de Chile.
**Arquidiocese católica latina de Santiago de Compostela, Galicia.
**Arquidiocese católica latina de Santiago de Cuba.
**Arquidiocese católica latina de Santiago de los Caballeros, República Dominicana.
**Diocese católica latina de Santiago de Cabo Verde.
**Diocese católica latina de Santiago de María, O Salvador.
**Diocese católica latina de Santiago de Veraguas, Panamá.
**Diocese católica latina de Santiago del Estero, Arxentina.
*Na Igrexa Episcopal en Filipinas, parte da Comuñón Anglicana:
**Diocese episcopal filipina de Santiago.
Gancho (diacrítico)

O **gancho** é un sinal diacrítico que pode aparecer situado en distintas partes da letra que modifica. Ten forma dun pequeno trazo curvo enganchado á letra.

## Usos 
O gancho colócase como un trazo curvo cara a esquerda ou cara a dereita, tanto na parte superior da letra coma na inferior. En ocasións tamén pode aparecer en horizontal.
miniatura|centro|200px|Distintas colocacións do gancho

### Alfabetos non latinos 
O alfabeto cirílico emprega o gancho como diacrítico en letras como Ӄ, Ӈ, Ӽ ou Ԓ.

### Alfabeto Fonético Internacional 
O Alfabeto Fonético Internacional emprega letras minúsculas cun gancho. Estes símbolos son ɓ, ɗ, ɠ, ɦ, ɧ, ɱ, ɲ, ŋ, ɽ, ʈ, ѵ e ʋ. Ata 1993 tamén se empregaron ƈ, ƙ, ƥ, ʠ e ƭ que foron substituídas por ʄ̊, ɠ̊, ɓ̥ ,  e ɗ̥. Moitas das linguas que empregan o gancho como diacrítico representan o mesmo fonema có do Alfabeto Fonético Internacional.

Antigamente, usábase tamén un sinal diacrítico chamado **gancho palatal** para representar consoantes palatalizadas. Consistía nun pequeno gancho unido á parte inferior dereita da letra e mirando cara á esquerda. Este sinal foi substituído en 1989 por un superíndice j, escribíndose  no canto de .

## Notas 
## Véxase tamén 
### Outros artigos 
* Ogonek
* Gancho superior
* Cedilla
### Ligazóns externas 
* Sistemas alfabéticos das linguas africanas
Molotov (grupo musical)

**Molotov** é unha banda mexicana de rock, hip hop e rapcore que foi fundada na Cidade de México o 23 de setembro de 1995. Os seus poemas líricos caracterízanse unha mestura de español e inglés, mesturado e cantado por todos os membros do grupo. Moitas das súas cancións, como "Gimme Tha Power" e "Frijolero", son inspiradas na política, con temas como a inmigración de mexicanos aos Estados Unidos. Por veces foron comparados coa banda estadounidense Rage Against the Machine.

## Integrantes 
### Membros actuais 
* Tito Fuentes - vocalista e guitarra (desde 1995)
* Mickey "Huidos" Huidobro - vocal e baixo (desde 1995)
* Paco Ayala - vocal e baixo (desde 1996)
* Randy "El Gringo Loco" Ebright - vocal e batería (desde 1996)

### Ex-membros 
* Javier de la Cueva - baixo (1995-1996)
* La Quesadillera - batería (1995-1996)

## Discografía 
;Álbums de estudio
* *¿Dónde jugarán las niñas?* (1997)
* *Apocalypshit* (1999)
* *Dance and Dense Denso* (2003)
* *Con todo respeto* (2004)
* *Eternamiente* (2007)
* *Desde Rusia con Amor* (2012)
;Remix
* *Molomix* (1998)

;Edicións especiais
* *Con Todo Respeto Unlimited Edition* (2005)

## Véxase tamén 
### Outros artigos 
* Lista de bandas de rock en castelán

### Ligazóns externas 
* Sitio oficial da banda 
* Páxina oficial dos fans da banda
Adriana Ugarte

**Adriana Sofía Ugarte Pardal**, nada en Madrid o 17 de xaneiro de 1985, é unha actriz española.

## Traxectoria 
Ugarte debutou na curta *Mala espina*, dirixida por Belén Macías, e gañou un dos premios no Festival de curtas de Alcalá de Henares. Adriana Ugarte, que compaxinou as súas clases de interpretación e danza coa carreira de Filosofía, participou en series como *Policías, en el corazón de la calle* de Antena 3 ou *Hospital Central* en Telecinco. En 2006, con 21 anos, foi candidata ao Goya á mellor actriz revelación polo seu papel no filme *Cabeza de perro*, dirixido por Santi Amodeo.

Foi dous anos despois, en 2008, cando se estreou na televisión coa serie *La señora* (La 1) e Ugarte, que interpretou o personaxe principal, gañou popularidade. Ese mesmo ano, ademais, participou na película *El juego del ahorcado*, xunto a Clara Lago e Álvaro Cervantes. Despois viñeron *Castillos de cartón* (2010), película dirixida por Salvador García Ruiz e protagonizada xunto a Nilo Mur e Biel Durán, e *Lo contrario al amor* (2011), protagonizada xunto a Hugo Silva. Tamén participou na miniserie *Niños robados* de Telecinco, na que interpreta a Susana.

En 2013, dous anos despois de que finalizase a rodaxe, estreouse en Antena 3 *El tiempo entre costuras*, a serie baseada na novela homónima. Ugarte interpretou a protagonista da historia, Sira Quiroga, e a serie foi todo un éxito de audiencias.

## Traxectoria 
### Televisión 
* *El tiempo entre costuras* (2013-2014) - como Sira Quiroga/Arish Agoriuq
* *Niños robados* (2013) - como Susana Guzmán
* *Hospital Central* (2011) - como Natalia del Hoyo
* *La Señora* (2008–2010) - como Victoria Márquez de la Vega
* *Hospital Central* (2002–2007) - como Adriana Medina
* *Mesa para cinco* (2006) - como Julia
* *El comisario* (2006) - como personaxe episódico
* *El secreto del héroe* (2003) Telefilme - como Olivia
* *El pantano* (2003) - como Chica ouija
* *Policías, en el corazón de la calle* (2002) - como Olga Luna

### Filmografía 
* *Durante la tormenta* (2018) - como Vera Roy.
* *Combustión* (2013) - como Ari
* *Lo contrario al amor* (2011) - como Merce
* *Lo mejor de Eva* (2011)
* *Castillos de cartón* (2009) - como María José
* *El juego del ahorcado* (2008) - como Olga
* *Estocolmo* (2008) - como Sol
* *El patio de mi cárcel* (2007)
* *Gente de mala calidad* (2007) - como Eva
* *Cabeza de perro* (2006) - como Consuelo

### Teatro 
* *El gran teatro del mundo* (2013)
* *La casa de Bernarda Alba* (2006)

### Curtametraxes 
* *Diminutos del calvario* (2002) - como doncela
* *Mala espina* (2001) - como Sara

## Premios e candidaturas 
**Premios Goya**

**Fotogramas de Prata**

**Unión de Actores**

## Véxase tamén 
### Ligazóns externas 
* A actriz en *La Señora* 
* Encontro dixital en RTVE.es
Parque Natural do Carrascar de la Font Roja

O **Parque Natural do Carrascar de la Font Roja**, atópase na Comunidade Autónoma de Valencia, estendéndose pola provincia de Alacant.

## Flora
O parque natural caracterízase polas fragas mediterráneas, cunha gran presenza das aciñeiras. Outras especies salientables son o abeto español, o Juniperus oxycedrus e o freixo.

## Fauna
As especies máis importantes son o xabarín, o leirón careto, a avelaiona e o merlo azul.

## Véxase tamén
### Ligazóns externas
*Web sobre o Parque
Diocese de Nova York

O nome de **diocese de Nova York** pode facer referencia a algunha das seguintes divisións territoriais eclesiásticas:
*Na Igrexa Católica:
**Arquidiocese católica latina de Nova York, da Igrexa Católica Latina
**Eparquía católica armenia de Nova York, da Igrexa Católica Armenia
*Na Igrexa Episcopal nos Estados Unidos, parte da Comuñón Anglicana:
**Diocese episcopal estadounidense de Nova York
*Na Igrexa Ortodoxa:
**Diocese ortodoxa americana de Nova York e Nova Jersey, da Igrexa Ortodoxa en América
**Diocese ortodoxa antioquense de Nova York e Washington, D.C., da Igrexa Ortodoxa de Antioquía
Illote Niuatui

**Niuatui** é un illote do océano Pacífico situado no nordés do atol Nukufetau, pertencente ao estado de Tuvalu, na Polinesia. Actualmente atópase despoboado e a súa altura media sobre o nivel do mar é de 11 metros. Sitúase moi próxima ao Illote Oua, ao oeste de Lafanga.

## Véxase tamén 
### Ligazóns externas 
* Mapa do Atol Nukufetau 
* Información turística do illote 
* Información sobre o illote 
* O Clima no illote
Xoán Xosé Plá

**Xoán Xosé Plá Fernández**, nado en Viveiro en 1906, foi un farmacéutico e político galego.

## Traxectoria 
Fillo do farmacéutico viveirense José Pla Zubiri e sobriño de Xoán Pla Zubiri. Farmacéutico en Viveiro. Durante a Segunda República militou no Partido Galeguista de Viveiro, ao que se afiliou en 1932 e foi secretario do Grupo Galeguista de Viveiro en 1936. Foi candidato galeguista nas eleccións a compromisarios para a elección do presidente da República en abril de 1936. Foi nomeado profesor de matemáticas e director da Escola de Formación Profesional de Viveiro en xullo de 1936.

Cando aconteceu o golpe de Estado do 18 de xullo de 1936 atopábase en territorio leal á república e durante a Guerra Civil participou na creación das Milicias Populares Galegas, foi delegado do corpo de Carabineiros, e colaborou en *Nova Galiza*. En Barcelona foi secretario de asistencia de Solidaridade Galega Antifeixista. Coa fin da guerra civil fuxiu a Francia, incorporándose ao maquis. Logo da liberación de Francia estableceuse en Montauban.

En Francia foi un dos artífices da creación do Frente Liberador Gallego, ligado á loita guerrilleira, constituído en Tolosa a finais de 1944 e promovido por Enrique Líster e o PCE, e do que Plá foi presidente. Tivo un importante papel no nacemento do Bloque Repubricán Nazonal Galego. Foi representante do Partido Galeguista do interior no exilio. Mantivo unha liña de desconformidade coa actuación política de Castelao. Tamén estivo na nómina dos servizos de información do PNV. A última noticia sobre Plá é a súa participación nos actos de apoio que se desenvolveron no sur francés contra a sentenza de morte de seis activistas de ETA a finais de 1970.

## Notas 
## Véxase tamén 
### Bibliografía 
* 
* 
* , Carlos: "César Alvajar Diéguez e o republicanismo galego en Europa" *Anuario Brigantino* 2002, n.º 25.
Illote Teafuaniua

**Teafuaniua** é un illote do océano Pacífico situado nonordés do atol Nukufetau, pertencente ao estado de Tuvalu, na Polinesia. A súa elevación media sobre o nivel do mar é de 8 metros.

## Véxase tamén 
### Ligazóns externas 
* Mapa do Atol Nukufetau 
* Información turística 
* O clima no illote  
* Mapa do illote, o atol e a contorna
55 Cancri b

300px|Simulación do planeta extrasolar 55 Cancri b.|thumb
**55 Cancri b** (abreviado **55 CNC b** e, en ocasións, chamado 55 Cancri Ab, co fin de distinguilo da estrela 55 Cancri B) é un planeta extrasolar que orbita ó redor da estrela 55 Cancri A, a cal é semellante ó noso Sol, tarda en completar cada órbita 14,65 días. É o segundo planeta en orde de distancia respecto da súa estrela, e é un exemplo dun Xúpiter quente, ou case mellor sería dicir un *Xúpiter morno*. Foi descuberto en 1996 por Geoffrey Marcy e R. Paul Butler, 55 Cancri b foi o cuarto planeta extrasolar descuberto, se excluímos ós *planetas pulsar*.

## Descubrimento 
miniatura|left|275px|Gráfica da velocidade radial de 55 Cancri causada pola presenza de 55 Cancri b.

Como a maioría dos planetas extra-solares coñecidos, 55 Cancri b foi descuberto a través da detección das variacións da velocidade radial da súa estrela causadas pola gravidade do propio planeta. Ó facer medicións moi sensibles do efecto Doppler do espectro de 55 Cancri A, detectouse unha periodicidade de 15 días. O planeta foi anunciado en 1996, xunto co planeta de Tau Boötis e xunto co planeta máis interno de Upsilon Andromedae.

Mesmo cando este planeta interior foi descuberto, cunha masa (estimada no momento do seu descubrimento), coma máximo, do 78% da masa de Xúpiter, a súa estrela seguía amosando un desvío na súa velocidade radial. Iso levou ó descubrimento do planeta exterior 55 Cancri d no ano 2002.

## Órbita e masa 
55 Cancri b está nunha órbita de período curto, aínda que non tan extrema coma a do Xúpiter quente previamente detectado, 51 Pegasi b. O período orbital indica que o planeta está situado preto dunha resonancia orbital de 1:3 con 55 Cancri c, con todo as investigacións dos parámetros planetarios nunha simulación Newtoniana indican que mentres os períodos orbitais están preto desta relación, os planetas en si non están realmente en resonancia.

No 2012, a atmosfera superior de 'b' foi observada mentres o planeta transitaba a súa estrela; a súa inclinación é de preto de 85 graos, co-planar con 'e'.

## Características 
55 Cancri b é un xigante gasoso sen superficie sólida. Observacións feitas durante o tránsito do planeta detectaron hidróxeno na súa atmosfera superior. O tránsito planetario indicou que a atmosfera estase lentamente evaporando baixo a calor do seu sol. Esta evaporación é máis lenta cás previamente estudadas noutros Xúpiter quentes (valga a redundancia, máis quentes ca 'b').

## Notas 
## Véxase tamén 
### Ligazóns externas 
*  
* **Extrasolar Visions**: 55 Cancri b
Illote Teafuone

**Teafuone** é un illote do océano Pacífico situado no atol Nukufetau, pertencente ao estado de Tuvalu, na Polinesia. A altura media sobre o nivel do mar é de 13 metros. É coñecida como a *Entrada da illa* xa que é unha canle a través do arrecife. O illote máis próximo é o de Sakalua.

## Véxase tamén 
* Mapa do Atol Nukufetau 
* Información turística 
* O Clima do illote  
* Información do illote
Bloque Repubricán Nazonal Galego

O **Bloque Repubricán Nazonal Galego** (**BRNG**), fundado en Tolosa (Francia) o 21 de decembro de 1945, foi unha organización política dos exiliados galegos.
## Historia e características 
Creouse en Tolosa froito da conferencia de unidade galega celebrada os días 21 e 22 de decembro de 1945. Impulsado polos exiliados que residían nesa cidade. Relacionado coa UNE e a ANG, e impulsado por Enrique Líster e o Partido Comunista de España, presentábase como unha plataforma unitaria de todos os movementos galegos de resistencia ao franquismo e avogaba pola creación dun "Consejo General de Galicia". Nel integrouse o Frente Liberador Gallego. O consello de dirección do Bloque, presidido por Manuel Portela Valladares, reunía a Santiago Casares Quiroga, Manuel Martínez-Risco, Manuel Varela Ferro e Antonio Núñez Vázquez (que foi elixido secretario) por Izquierda Republicana, José García López e César Alvajar por Unión Republicana, Enrique Líster e José Antonio Paz Martínez, comunistas, Luís Vázquez Rodríguez polo PSOE e Luís Vidal pola UGT, e Xoán Xosé Plá, polo Partido Galeguista.

No seu Manifesto fundacional titulado "¡Gallegos! Compatriotas todos", enumeraban os seus obxectivos:

Enviáronlle unha carta a Castelao, presidente do Consello de Galiza conminando ao Consello e máis ás Alianzas Nazonais Galegas de México e o Uruguai a ingresaren nun Consello Xeral de Galicia que se constituiría en Europa.

A creación do Bloque espertou en Castelao serios receos, pois viuno como unha ameaza para o galeguismo, diluído nun grupo que se situaba na órbita do PCE, e temía que erosionara a autoridade do Consello de Galiza, disputándolle a súa representatividade. Tentou desacreditar ao Bloque ante Diego Martínez Barrio lembrándolle que este non se adherira ao goberno Giral e desmentindo a adscrición de Portela Valladares. Tamén dubidaba da participación doutros membros.

Editou o periódico *Galiza* que apareceu en Tolosa o 25 de xullo de 1945 e despois editouse en París.

## Notas 
## Véxase tamén 
### Bibliografía 
* 

### Ligazóns externas 
* "César Alvajar Diéguez e o republicanismo galego en Europa" de Carlos Pereira Martínez
Gancho superior

O **gancho superior** (**  ̉ **) é un sinal diacrítico que se coloca sobre as vogais. Ten forma de gancho ou de signo de interrogación.

## Usos
En vietnamita o gancho, chamado **hỏi dấu**, emprégase para indicar ton descendente-ascendente. Colócase sobre *a*, *e*, *i*, *o*, *u* ou *y* e pode aparecer combinado con outros diacríticos, coma o circunflexo ou o corno.

## Notas
## Véxase tamén
### Outros artigos
* Diacríticos do alfabeto vietnamita
### Ligazóns externas 
* Diacritics Project — All you need to design a font with correct accents
Póvoa de Lanhoso

**Póvoa de Lanhoso** () é unha vila portuguesa situada no Distrito de Braga, rexión Norte e subrexión do Ave, con 21.886 habitantes.

## Historia
O poboamento destas terras está vinculado á fortificación ancestral do Castelo de Lanhoso. O rei D. Dinis outorgou carta foral á vila en 1292, foro que sería renovado por Manuel I o 4 de xaneiro de 1514.

## Demografía
É sede dun municipio con 131,99&nbsp;km² de área e 21.886 habitantes (2011), subdividido en 29 freguesías. O municipio limita ao norte co concello de Amares, ao leste con Vieira do Minho, ao sur con Fafe e con Guimarães e ao oeste con Braga.

### Freguesías 
* Águas Santas
* Ajude
* Brunhais
* Calvos
* Campos
* Covelas
* Esperança
* Ferreiros
* Fontarcada
* Frades
* Friande
* Galegos
* Garfe
* Geraz do Minho
* Lanhoso
* Louredo
* Monsul
* Moure
* Oliveira
* Póvoa de Lanhoso
* Rendufinho
* Santo Emilião
* São João de Rei
* Serzedelo
* Sobradelo da Goma
* Taíde
* Travassos
* Verim
* Vilela

## Patrimonio
No patrimonio histórico-artístico de Póvoa de Lanhoso destacan, ademais co castelo, a ponte románica de Mem Gutierres, sobre o río Ave e a igrexa de Fontarcada, tamén románica, pertencente na cía orixe a un mosteiro beneditino extinguido no século XV e do que non quedan restos.

## Notas
## Véxase tamén 
### Ligazóns externas 
* Câmara Municipal
* Póvoa de Lanhoso On-Line
Miguel López de Carrizosa y de Giles

**Miguel López de Carrizosa y de Giles** nado en Xerez da Fronteira, Cádiz o 14 de xuño&nbsp;de 1857 e finado en Madrid&nbsp;o 21 de xullo&nbsp;de 1919. Foi un político e avogado español e II marqués de Mochales. Foi Ministro de Abastecementos durante os dous días anteriores a súa morte.

## Traxectoria 
Fillo de Francisco Javier López de Carrizosa Pavón, I marqués de Mochales, e Rosario de Giles y Rivero. Casou con María de los Dolores Elduayen Martínez, filla de José Elduayen Gorriti, marquesa de Mos e Grande de España.
### Carreira política 
miniatura|Miguel López de Carrizosa, 1896.
#### Congreso dos Deputados 
#### Senado 
## Notas 
## Véxase tamén 
### Outros artigos 
* Álvaro López de Carrizosa
### Ligazóns externas 
* Biografía en Jerezsiempre
Ácido linolelaídico

O **ácido linolelaídico** (tamén **ácido linoelaídico**) é un ácido graxo trans omega-6 que é un isómero xeométrico do ácido linoleico. Encóntrase en aceites vexetais parcialmente hidroxenados.

Os ácidos graxos trans clasifícanse como conxugados e non conxugados, o que se corresponde xeralmente coa presenza neles dos elementos -CH=CH-CH2-CH=CH- e -CH=CH-CH=CH-, respectivamente. O ácido linolelaídico xunto co ácido elaídico son representantes dos ácidos graxos trans non conxugados. A súa presenza está asociada con enfermidades cardíacas. O ácido graxo trans ácido vaccénico, que é de orixe animal e se encontra no leite humano, non ten ese risco para a saúde.

## Notas
Frente Liberador Gallego

O **Frente Liberador Gallego**, fundado en Tolosa 1944, foi unha organización guerrilleira galega.
## Historia e características 
Constituíuse en Tolosa a finais de 1944 promovido por Enrique Líster e o PCE presidido por Xoán Xosé Plá, con Antonio Núñez Vázquez como secretario de relacións, Julio Soto, secretario de propaganda, Manuel Otero de organización, e Salvador Arias Castro de solidariedade. Disolveuse en decembro de 1945 para integrarse no Bloque Repubricán Nazonal Galego.

Publicou o boletín *Galicia. Órgano del Frente Liberador Gallego*, que apareceu o Día de Galicia de 1945. No seu primeiro editorial titulado "Unidad, Lucha y Estatuto" afirmaban:

## Notas 
## Véxase tamén 
### Bibliografía 
* 

*
Torneo das Seis Nacións 2014

O **Torneo das Seis Nacións 2014**, denominado oficialmente en inglés ***2014 RBS 6 Nations*** co patrocinio do Royal Bank of Scotland, foi a 15ª edición da principal competición europea de rugby union entre seleccións nacionais. Nela participaron os equipos de Inglaterra, Gales, Francia, Irlanda, Escocia e Italia.

Incluíndo os antigos formatos da competición denominados *Home Nations* e *Five Nations*, esta foi a 120ª edición do torneo.

O campión do torneo foi Irlanda, cos mesmos partidos gañados que Inglaterra, pero cunha mellor diferenza entre puntos anotados e recibidos.

## Seleccións 
## Táboa 
## Datas 
### 1ª Xornada 
### 2ª Xornada 
### 3ª Xornada 
### 4ª Xornada 
### 5ª Xornada 
## Véxase tamén 
### Ligazóns externas 
* Páxina oficial do *RBS 6 Nations Championship*
Lajos Détári

**Lajos Détári**, nado o 24 de abril de 1963 en Budapest é un exfutbolista e actual adestrador de fútbol húngaro que xogaba na demarcación de centrocampista.

## Véxase tamén 
### Ligazóns externas 
* Traxectoria do xogador
Ácido vaccénico

O **ácido vaccénico** (do latín *vacca*, vaca Tamén é o ácido graxo trans predominante do leite humano.

O seu nome IUPAC é ácido (*E*)-11-octadecenoico, e a súa denominación abreviada é 18:1 *trans*-11.

Foi descuberto en 1928 en graxas animais e na manteiga. É o principal isómero de ácido graxo trans das graxas lácteas.
con posibles propiedades anticanceríxenas.

O estereoisómero, '*ácido *cis*-vaccénico*' (ou ácido (*Z*)-11-octadecenoico, ou 18:1 *cis*-11), é un ácido graxo omega-7 que se encontra no aceite da planta elaeagnácea *Hippophae rhamnoides*.

## Saúde 
Un estudo de 2008 da Universidade de Alberta suxeriu que a alimentación de ratas con ácido vaccénico durante 16 semanas causou unha diminución dos niveis de colesterol total, de LDL e de triglicéridos. Os investigadores están preparando novas investigacións, que incluirán ensaios clínicos en humanos.

O ácido vaccénico tamén se encontra no córtex orbitofrontal de pacientes humanos con trastorno bipolar e esquizofrenia.

A oxidación de ácidos graxos insaturados omega-7 na superficie da pel, como son os ácidos vaccénico e palmitoleico, pode ser a causa do fenómeno coñecido como cheiro a persoa vella.

## Notas
Jesús Couto Fernández

**Jesús Couto Fernández**, nado en Santiago de Compostela en 1864 e finado na mesma cidade o 2 de maio de 1942, foi un tipógrafo e xornalista galego.

## Traxectoria 
Irmán de Ramón Couto Fernández. Emigrou a Arxentina e colaborou na prensa galega da capital bonaerense. Regresou a Galicia e foi administrador da *Revista de Ciencias Pedagógicas* e correspondente doutros periódicos da emigración galega. Volveu a Buenos Aires e colaborou en *El Eco de Galicia* (entre 1893 e 1901) con retratos e biografías de persoeiros galegos, e *Almanaque Gallego*.

Retornado de novo a Compostela en 1903, relacionouse con círculos católicos, e colaborou en *Galicia Nueva*, *El Noticiero Gallego*, *Gaceta de Galicia* e *El Correo de Galicia*. Foi correspondente de *Nova Galicia*  e representante en Galicia da revista *Galicia* da Habana. Asinaba ás veces co pseudónimo **Jecoufer**. Finou en Santiago de Compostela o 2 de maio de 1942.
## Vida persoal 
Casou con Rosalía Couto Devesa en 1924.

## Notas
Gran Premio dos Países Baixos de 1977

O **Gran Premio dos Países Baixos de 1977** foi unha carreira de automobilismo de Fórmula Un, celebrada o 28 de agosto de 1977 no circuíto de Zandvoort. Foi a décimo terceira carreira da tempada de Fórmula Un de . Foi o 26º Gran Premio dos Países Baixos.

## Resumo da carreira 
Na cualificación, Mario Andretti logrou a súa quinta pole da tempada por diante de Jacques Laffite, e James Hunt terceiro. Ao principio, Hunt pasou a ambos para liderar a carreira, pero antes do final da primeira volta, Andretti intentou adiantalo, pero a agresiva defensa da Hunt obrigoulle a levantar o pé, e Laffite aproveitou para conseguir o segundo posto. Cinco voltas máis tarde, Andretti conseguiu volver pasar a Laffite e atacou a Hunt de novo, quen volveu defenderse agresivamente pero esta vez Andretti non levantou o pé e chocou. Hunt saíuse da pista, mentres que Andretti trompeou e incorporouse no cuarto lugar.

Isto deixou a Laffite liderando por diante dos Ferraris de Niki Lauda e Carlos Reutemann. Este último tiña unha forte batalla con Andretti para terceira praza, intercambiando lugares en repetidas ocasións, ata que o motor do piloto do Lotus estalou. Pouco despois, Lauda pasou Laffite para tomar o liderado, e distanciouse o suficiente para gañar comodamente. Laffite terminou segundo. Logo da retirada de Andretti, Reutemann quedou terceiro ata que o segundo Lotus de Gunnar Nilsson atacouno, os dous chocaron Nilsson quedou fora e Reutemann reincorporouse na parte posterior da carreira. Isto deixou a Patrick Tambay no Ensign terceiro, pero quedou sen combustible na última volta, deixándolle así o terceiro lugar para Scheckter.

Isto significou que Lauda logrou unha vantaxe de 21 puntos sobre Scheckter a falta de catro carreiras para rematar o campionato.

## Clasificación 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación. Só os 8 mellores resultados das primeiras 9 roldas e os 7 mellores resultados das últimas 8 roldas contan para o campionato. Os números sen paréntese son os puntos do campionato, os números entre paréntese son o total de puntos anotados.

* Brian Henton foi descualificado despois de ser empuxado para arrincar logo de trampear.

## Notas 
## Véxase tamén 
### Ligazóns externas 
*
Último período glacial

miniatura|300px|Representación artística do último período glacial no máximo da capa de xeo.
O **último período glacial**, popularmente coñecido como **Idade do Xeo**, foi o máis recente período glacial que tivo lugar durante o final do Plistoceno, e que abranguiu entre 110&nbsp;000 e 12&nbsp;000 anos atrás. É a máis coñecida e estudada das glaciacións antropolóxicas.

Durante este período, houbo moitos cambios de avance e retroceso na extensión da capa de xeo. A extensión máxima desta glaciación produciuse hai 22.000 anos. Mentres o patrón xeral de arrefriamento e avance do xeo foi bastante homoxéneo, pequenas diferenzas do avance e retroceso dos glaciares fan difícil facer unha comparación en detalle entre os diferentes continentes.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
*
Kálmán Kovács

**Kálmán Kovács**, nado o 11 de setembro de 1965 en Budapest é un exfutbolista húngaro que xogaba na demarcación de dianteiro.

## Véxase tamén 
### Ligazóns externas 
* Traxectoria do xogador
Alfréd Schaffer

**Alfréd Schaffer**, nado o 13 de febreiro de 1893 en Budapest, daquela Imperio Austrohúngaro, e finado o 30 de agosto de 1945 foi un futbolista e adestrador de fútbol húngaro. Ostenta o récord de ter xogado en máis equipos que ninguén, 21 en 15 anos.

## Palmarés 
* MTK Hungária FC: Campión de Hungría: 1917, 1918 e 1919.
* 1. FC Nürnberg: Campión de Alemaña: 1921.
* Amateure Wien: Campión de Austria: 1924.

## Notas 
## Véxase tamén 
### Ligazóns externas 
* Goles de Schaffer coa selección 
* Traxectoria do futbolista 
* Biografía
Saint-Jean-Pied-de-Port

**Saint-Jean-Pied-de-Port**  (en francés e oficialmente; en ) é unha vila e comuna francesa situada no departamento de Pireneos Atlánticos, na rexión de Aquitania. Forma parte do País Vasco Francés, e desde 1512 é capital da Baixa Navarra. Os seus habitantes reciben o xentilicio de *Saint-Jeannais* en francés e *garaztar* ou *Donibandar* en éuscaro.

## Xeografía
A comuna está situada na comarca de Pays de Cize, ao surdeste da Baixa Navarra. Está a uns 8&nbsp;km da fronteira administrativa con España, e é unha das vilas polas que pasa o camiño francés da Ruta Xacobea. O río Rive ou Errobi, atravesa a localidade.

## Historia 
200px|esquerda|miniatura|Casa do século XVI.
200px|esquerda|miniatura|Ponte sobre o río Errobi.

Está situada nun lugar de paso, convertido en vía trala romanización. A vila foi fundada no século XII e desenvolveuse axiña como centro comarcal de comercio e comunicacións. En 1329 o rei Filipe III de Navarra concedeulle foros.

Trala invasión e conquista de Navarra en 1512, foi ocupada polo exército de Fernando II de Aragón, e durante ese ano foi escenario de frecuentes enfrontamentos. Permaneceu ocupada por unha importante gornición das tropas do reino de Aragón de forma intermitente, con períodos nos que pasaba a mans de tropas ao servizo do Reino de Navarra, até 1529, cando Carlos I de España abandonou toda a Baixa Navarra polo excesivo custo que supuña a súa conservación desde o punto de vista loxístico e militar. No século XVI sufriu tamén ataques e incendios no marco das guerras de relixión.

En 1620 Lois XIII de Francia uniu as coroas do Reino de Francia e do Reino de Navarra, e baixo o goberno de Richelieu, construíuse na vila a Ciudadela paa defendela dun posible ataque desde o sur.

En marzo de 1789, pouco antes da Revolución Francesa, reuníronse nesta vila os Estados de Navarra, que rexeitaron enviar representantes ás reunións dos Estados Xerais celebrados en París, alegando que a Baixa Navarra non era unha provincia francesa, senón un Reino que na persoa de Henrique IV de Francia se unira ao entón reino de Francia. Porén, en 1790 aprobaron a nova división administrativa francesa, que reuniu as terras da Baixa Navarra e o Béarn nun novo departamento.

Durante a Guerra da Convención foi o centro desde o que partiron os ataques franceses contra o sur dos Pireneos.

## Notas 
## Véxase tamén 
### Ligazóns externas 
* Web municipal .
Tempada 2009 do Campionato de Galicia de Rally

A **tempada 2009** foi a 31ª edición do **Campionato de Galicia de Rally**. Comezou o 20 de febreiro co Rally Comarca da Ulloa e rematou o 15 de novembro co Rally Botafumeiro. O gañador do campionato de pilotos foi Pedro Burgo.

## Calendario 
## Clasificacións 
### Campionato de pilotos 
## Notas 
## Véxase tamén 
### Ligazóns externas 
* Sitio web da FGA
María de los Ángeles Vázquez

**María de los Ángeles Vázquez**, nada en Mondoñedo en 1878 e finada en Buenos Aires o 29 de outubro de 1912, foi unha xornalista e escritora galega.

## Traxectoria 
Publicou os seus primeiros escritos en *El Reparador*, *La Voz Mindoniense*, *El Diario de Mondoñedo*, *El Baluarte de Galicia* e *El Correo de Lugo*. Residiu algún tempo en Madrid e despois emigrou a Arxentina. En Buenos Aires publicou poemas nos periódicos *El Porvenir Intelectual* e *El Nuevo Serafín*. Foi fundadora e despois presidenta do Ateneo Rosalía de Castro de Buenos Aires, correspondente de *Gaceta de Galicia* e dirixiu a revista *Galicia* (1905).

## Obras 
* *Memorias de Mondoñedo*, 1904.

* *Do noso lar*, 1905.

## Notas 
## Véxase tamén 
### Bibliografía 
* 
*
Piacenza

**Piacenza** é unha cidade italiana, capital da provincia homónima na rexión de Emilia-Romaña.

## Xeografía 
Piacenza está situada na chaira padana a unha altitude de 61 metros sobre o nivel do mar, na beira dereita do río Po, onde conflúen o río Trebbia ao oeste e o torrente Nure ao leste da cidade. A unha quincena de quilómetros en dirección sur, aparecen os declives das outeiros piacentinas, primeiras propagacións dos apeninos ligures. A súa posición xeográfica determinou sempre ao sorte estratéxico-militar e converteuna un importante nodo nas infraestruturas do transporte automobilístico e ferroviario.

## Historia 
No ano 790, unha capitular do rei carolinxio de Italia, Pipino (?810), na que actuaba en nome do seu pai Carlomagno, prohibía aos cidadáns de Plasencia conceder mediante deliberación a cidadanía a quen dependesen do rei, permitindo así que alguén escapase do control deste.

A cidade fíxose soada o 10 de maio de 1847 cando tivo lugar a anexión ao Piemonte, que iniciou o longo proceso da Unificación de Italia, que culminou en 1870 coa incorporación dos Estados Pontificios.

## Monumentos e lugares de interese 
esquerda|miniatura|Igrexa de Santo Antón, patrón de Piacenza.

Piacenza dispón dun considerable patrimonio artístico, froito da historia milenaria que a caracteriza.

### Arquitectura relixiosa 
* A catedral
* A basílica de San Antonio.
* A basílica di San Savino.

## Cidade irmandadas 
*  Plasencia, Cáceres, Estremadura, España 
*  Erfurt, Turinxia, Alemaña

## Notas
Alejandro González

O nome de **Alejandro González** pode referirse a:

***Alejandro González Olivares**, político galego (1840 - 1901).
***Alejandro González Trujillo**, pintor peruano, coñecido co pseudónimo de **Apu-Rimak** (1900 - 1985).
***Alejandro González Pascual**, pintor galego (1930 - 1993).
***Alejandro González Legrand** humorista chileno, máis coñecido como *Coco Legrand* (n. 1947).
***Alejandro "Mono" González**, pintor e muralista chileno (n. 1947).
***Alejandro González Alcocer**, político mexicano, gobernador de Baixa California entre 1998 e 2001 (n. 1951).
***Alejandro González Rojas**, futbolista costarriqueño (n. 1955).
***Alejandro González Yáñez**, político mexicano (n. 1956).
***Alejandro González Iñárritu**, director de cine mexicano (n. 1963).
***Alejandro González Trujillo**, músico mexicano membro da banda Maná  (n. 1969).
***Alejandro González Pareja**, futbolista chileno (n. 1977).
***Álex González**, actor español (n. 1980).
***Alejandro González López**, xogador de baloncesto español (n. 1980).
***Alejandro González**, piloto arxentino de automobilismo de velocidade (n. 1982).
***Alejandro Damián González**, futbolista uruguaio (n. 1988).
***Alejandro González**, tenista colombiano (n. 1989).
Yumbel

**Yumbel** é un municipio, unha comuna e cidade de Chile, na provincia de Biobío, na rexión do mesmo nome.

Segundo o censo INE de 2002, a comuna tiña un total de 20.498 habitantes, unha superficie de 765,25&nbsp;km² e unha densidade de poboación aproximada de 26,79 hab/km².

A súa fundación acontece en 1585, a cidade orixinase inicialmente no antigo forte de *San Felipe de Austria*, que foi erguido polo gobernador Alonso de Sotomayor, nos arredores onde hoxe se chama o cerro Centinela.

## Véxase tamén 
### Outros artigos 
* Masacre de Laja
* Festividade de San Sebastián de Yumbel
### Bibliografía 
* Diccionario geográfico de la República de Chile, Francisco Solano Asta-Buruaga y Cienfuegos, 1867 D. Appelton & Cia , 1900 Harvard College Library, Cift of Archibald Carv Coolidge and Clarence Leonard Hay, 7 de abril de  1909. 898 Yumbel .

### Ligazóns externas 
* Municipio da comuna de Yumbel .
Silvio Piola

**Silvio Piola**, nado o 29 de setembro de 1913 en Robbino, Provincia de Pavia, e finado o 3 de outubro de 1992 en Gattinara foi un futbolista italiano que xogaba na demarcación de dianteiro. É o máximo anotador da Serie A italiana e o terceiro máximo goleador da historia da Selección de fútbol de Italia, con esta selección foi campión do Mundial de Fútbol Francia 1938, anotando dous goles na final.

Por algún é considerado o inventor da chilena, xunto con Carlo Parola.

## Traxectoria 
### Como xogador 
Comezou xogando no Pro Vercelli, debutando co primeiro equipo o 16 de febreiro de 1930.

En 1934 foi traspasado ao SS Lazio, equipo no que militaría nove tempadas, anotando 143 goles e declarándose *Capocannoniere* (máximo goleador da Serie A) en dúas ocasións (1937 e 1943)

En 1944 fichou polo Torino FIAT, porén a competición foi interrompida pola segunda guerra mundial, o resto do ano xogaría no Novara Calcio pero en 1945 fichou polo Juventus FC. Militou no club turinés ata 1947 cando fichou polo Novara Calcio, onde se retirou despois de sete tempadas no club.

### Coa selección 
Debutou coa Selección de fútbol de Italia no ano 1935 ante Austria, anotando tamén o seu primeiro tanto. Ao longo dos dezasete anos nos que foi convocado coa selección xogou un total de 34 encontros e anotou 30 goles, converténdose no terceiro máximo anotador do combinado.

Coa selección gañou o Mundial de Fútbol Francia 1938, anotando dous goles na final ante Hungría. Tamén gañou a Copa Internacional de Europa Central en 1935.

Finalmente o seu último encontro foi en 1952.

### Como adestrador 
Comezou como adestrador pouco despois de colgar as botas, dirixindo á selección durante os anos 1953 e 1954, porén non chegaría a participar no Mundial de Fútbol Suíza 1954.

Despois dirixiría ao Cagliari Calcio en dúas etapas, 1955/56 e 1957.

## Notas
## Véxase tamén 
### Ligazóns externas 
* Artigo biográfico 
* Estatísticas no Mundial de Fútbol de 1938